Cartel do Adro no concello de Vilalba.
O **Nomenclátor de Galicia** é un corpus toponímico desenvolvido pola Xunta de Galicia que regula os topónimos oficiais dos lugares, parroquias e concellos de Galiza. Publicouse en 2003.

Características
---------------

O nomenclátor está editado pola Comisión de Toponimia da Xunta de Galicia e ten carácter legal canto á denominación das entidades de poboación. Pódese consultar a través de Internet. A súa páxina web ten un buscador *on-line* que permite utilizar expresións regulares na busca de secuencias gráficas, polo que permite, por exemplo, atopar tódolos topónimos rematados cunha secuencia determinada (en *-iz, -obre, -ende* ou *-il*) ou que comecen por unha cadea de texto concreto (por exemplo en *Carball-* ou en *Vila-*).

Malia ser un elemento normalizador e normativizador da toponimia galega, deixa fóra a posibilidade de consultar nel a toponimia galega dos concellos limítrofes á Nacionalidade Histórica de fala galega.

Historia
--------

En 1983 promulgouse a Lei de Normalización Lingüística, a cal estabeleceu que os topónimos habían ter como única forma oficial a galega. Posteriormente, fóronse publicando ordes que determinaban os nomes oficiais dos concellos. Finalmente, aprobáronse mediante decreto os nomenclátores das entidades de poboación das provincias de Ourense, Pontevedra, Lugo e A Coruña nos anos 1996, 1998, 2000 e 2003 respectivamente. Para cada provincia saíu do prelo o seu correspondente tomo, recolleitos xa nese 2003 nun único volume: o *Nomenclátor de Galicia*. Nel recompílanse 37.308 topónimos de lugares, máis ca todo Portugal e có resto de España.

Na obra advirtíase, no entanto, que non era un traballo fechado e que xa había suxestións para a revisión dalgunhas das formas oficializadas. En 2014 foran revisados tódolos nomes das provincias da Coruña e Lugo, de xeito que na primeira para uns 1000 topónimos verificados emitíranse uns 500 ditames cunha forma diferente, en canto na segunda para 885 ditamináranse 570. En 2017 o novo nomenclátor estaba previsto para saír dentro dun ano, corrixido e aumentado até os 39.000 núcleos de poboación.

Notas
-----

1. 1 2  Villar, C. (19 de maio de 2014). "Los nombres en cuestión". *La Opinión A Coruña* (en castelán).
2. 1 2  Montero, Tamara (10 de agosto de 2017). "Galicia trabaja contrarreloj para salvar dos millones de topónimos". *La Voz de Galicia* (en castelán).

Véxase tamén
------------

### Bibliografía

* Consellería da Presidencia e Administración Pública (2003). *Nomenclátor de Galicia. Toponimia oficial das provincias, concellos, parroquias e lugares*. Santiago de Compostela: Xunta de Galicia. ISBN 84-453-3601-0. 
	+ ——— (29 de agosto de 1996). "Decreto 332/1996, do 26 de xullo, polo que se aproba o nomenclátor correspondente ás entidades de poboación da Provincia de Orense [sic]" (PDF). *Diario Oficial de Galicia* (Xunta de Galicia). Ano XV (169): 8066–8111.
	+ ——— (28 de xullo de 1998). "Decreto 219/1998, do 2 de xullo, polo que se aproba o nomenclátor correspondente ás entidades de poboación da provincia de Pontevedra" (PDF). *Diario Oficial de Galicia* (Xunta de Galicia). Ano XVII (144): 8541–8595.
	+ ——— (25 de xaneiro de 2000). "Decreto 6/2000, do 7 de xaneiro, polo que se aproba o nomenclátor correspondente ás entidades de poboación da provincia de Lugo" (PDF). *Diario Oficial de Galicia* (Xunta de Galicia). Ano XIX (16): 971–1020.
	+ ——— (25 de marzo de 2003). "Decreto 189/2003, do 6 de febreiro, polo que se aproba o nomenclátor correspondente ás entidades de poboación da provincia da Coruña". *Diario Oficial de Galicia* (Xunta de Galicia). Ano XXII (59): 3622–3655.

### Ligazóns externas

Toponimia galega
* Buscador no Nomenclátor de Galiza (versión inicial, con máis de 37.300 topónimos)
* Buscador do Proxecto *Toponimia de Galicia* (versión cartográfica con máis de 350.000 topónimos)

| * v
* c
* e
Onomástica |
| --- |
| Nomes de lugar | 

|  |  |
| --- | --- |
| **Ciencias** | Toponimia; Antropotoponimia · Etnotoponimia · Fitotoponimia · Haxiotoponimia · Hidronimia (Talasonimia) · Hodonimia · Oronimia · Zootoponimia |
| **Ferramentas** | Nomenclátor de Galicia |
| **Monográficos** | Lista de etimoloxías dos concellos de Galicia, Topónimos galegos en -obre, Topónimos célticos en Galicia, Topónimos romanos en España, Deonomástico |

 |
| Nomes de persoa | 

|  |  |
| --- | --- |
| **Ciencia** | Antroponimia, Apelido |
| **Monográficos** | Lista de nomes masculinos en galego, Lista de nomes femininos en galego |

 |